દરમિયાન ગઈ કાલથી પ્રદેશ પ્રભારી અશોક ગહેલોત દ્વારા પ્રદેશ કોંગ્રેસ કાર્યાલય રાજીવ ગાંધી ભવન ખાતે રાજ્યની છવ્વીસ લોકસભાની બેઠકની સમીક્ષા હાથ ધરાતાં તેની બેઠકમાં શંકરસિંહ વાઘેલા હાજર રહ્યા હતા. સિવિલ હોસ્પિટલના ઓડિટોરિયમમાં આશરે ૧૫૦૦ની બેઠક વ્યવસ્થા છે પરંતુ આજના શંકરસિંહ વાઘેલાનાં શક્તિ પ્રદર્શનમાં આશરે ત્રણથી ચાર હજાર સમર્થકો ઊમટી પડ્યા હતા. શંકરસિંહ વાઘેલાની છાવણીની ગણતરી હોઈ ઓડિટોરિયમની બહાર સમર્થકો માટે એલઈડી સ્ક્રીનની વ્યવસ્થા કરાઈ હતી.